**РЕПУБЛИЧКА урбанистичко- грађевинскА ИНСПЕКЦИЈА**

**ИЗВЕШТАЈ:**

Надлежности републичке урбанистичко грађевинских инспектора огледа се кроз надзор над спровођењем закона и других прописа увидом у важеће опште и појединачне акте, евиденцију и другу документацију. Републичка урбанистичко грађевинске инспекције врши инспекцијски надзор у складу са правима и дужностима из члана 173. и овлашћењима из члана 174. Закона о планирању и изградњу као и над радом поверених послова.

Рад републичке урбанистичко грађевинске инспекције је прилагођен и у потпуности усклађен са одредбама Закона о инспекцијском надзору. Измене у инспекцијском надзору републичко урбанистичко грађевинског инспектора усклађене су са законом о инспекцијском надзору, а огледају се у:

* израда планова инспекцијског надзора;
* процена ризика;
* организација превентивног деловања;
* израда и припрема контролних листа инспекције;
* израда образаца записника, налога, решења и др. у складу са Законом;
* издавање налога за инспекцијски надзор;
* начин поступања према странкама у поступку, у смислу обавештења, начина вођења инспекцијског поступка, права и дужности странки у поступку и друго;
* вођење евиденције о инспекцијском надзору;
* израда извештаја о раду и стручна усавршавања за примену Закона.

У складу са чланом 44. тачка 1.-17. Закона о инспекцијском надзору (''Службени гласник РС'', број: 36/2015 ) којим су дефенисани елементи извештаја о делотворности инспекцијског надзора за 2017. годину, период од 15.09.2017. до 31.12.2017.године, републички урбанистичко грађевински инспектори, у складу са наведеним тачкама од 1 до 17, из члана 44, дају следеће податке и информације са објашњењима о свом деловању, и то:

1. **Број спречених или битно умањених вероватних настанка штетних последица по законима заштићена добра, права и интересе (превентивно деловање инспекције)**

У назначеном периоду од 15.09.2017. до 31.12.2017.године, урбанистичко грађевински инспектори, вршили су инспекцијске надзоре односно контролу над планском документацијом на подручју заштите Предела изузетних одлика, Паркова природа, Заштићених подручја.

Послови надзора над спровођењем одредаба Закона о планирању и изградњи обухватају вршење надзора према одредбама чланова Закона то:

**Члан 173**

***2. Права и дужности урбанистичког инспектора***

Урбанистички инспектор, у вршењу инспекцијског надзора, има право и дужност да проверава да ли:

1) привредно друштво, односно друго правно лице или предузетник које израђује просторне и урбанистичке планове или обавља друге послове одређене овим законом испуњава прописане услове;

2) је плански документ израђен и донет у складу са законом и прописом донетим на основу закона;

3) су локацијски услови и урбанистички пројекат издати у складу планским документом;

4) се промене стања у простору врше у складу с овим законом и прописима донетим на основу закона;

5) је привредно друштво, односно друго правно лице, односно јавно предузеће или друга организација које утврђује услове за изградњу објеката и уређење простора, као и техничке податке за прикључак на инфраструктуру, доставило потребне податке и услове за израду планског документа, односно локацијске услове и објавило сепарат о техничким условима за изградњу објеката, у прописаним роковима.

Привредно друштво, односно друго правно лице које израђује просторне и урбанистичке планове или обавља друге послове одређене овим законом, привредно друштво, односно друго правно или физичко лице које врши промене у простору, као и надлежна општинска, односно градска, односно управа града Београда, дужни су да урбанистичком инспектору омогуће потпун и несметан увид у расположиву документацију. И

**Члан 174**

***3. Овлашћења урбанистичког инспектора***

У вршењу инспекцијског надзора урбанистички инспектор је овлашћен да предузима следеће мере:

1) да забрани решењем даљу израду планског документа, ако утврди да привредно друштво, односно друго правно лице које израђује плански документ не испуњава услове прописане законом;

2) да поднесе приговор надлежном органу на издате локацијске услове, односно урбанистички пројекат, у року који не може бити дужи од 30 дана од дана издавања локацијских услова, односно потврђивања урбанистичког пројекта, ако утврди да ти акти нису у складу са законом, односно планским документом и о томе обавести инвеститора;

6) да обавести орган надлежан за доношење планског документа или дела планског документа и да предложи министру надлежном за послове просторног планирања и урбанизма покретање поступка за оцену законитости планског документа или дела планског документа, ако утврди да плански документ или одређени део планског документа није донет у складу са законом или да поступак по којем је донет није спроведен на начин прописан законом;

7) да без одлагања обавести министра надлежног за послове просторног планирања и урбанизма, ако утврди да орган надлежан за доношење планског документа није у прописаном року донео плански документ;

8) да предузме мере против привредног друштва или другог правног лица, ако у прописаном року не објаве сепарат, односно не доставе потребне податке неопходне за прикључак на техничку и другу инфраструктуру;

9) да предузима и друге мере, у складу са законом.

У случају из става 1. тачка 1. овог члана, привредно друштво, односно друго правно лице или предузетник може да настави са израдом планског документа кад отклони утврђене неправилности и о томе писмено обавести инспектора који је донео решење о забрани израде тог планског документа, а инспектор утврди да су неправилности отклоњене.

Кад урбанистички инспектор утврди да је плански документ или део планског документа донет супротно одредбама овог закона, предложиће министру надлежном за послове просторног планирања и урбанизма да донесе решење о забрани примене планског документа до његовог усклађивања са законом и о томе обавестити орган надлежан за његово доношење.

Министар надлежан за послове просторног планирања и урбанизма донеће решење из става 3. овог члана у року од 15 дана од дана подношења предлога урбанистичког инспектора.

1. **Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези надзираним субјектима, укључујући издавања аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и другим прописима заштићена добра, права и интересе, са подацима о броју и облицима ових активности у кругу лица обухваћених тим активностима (превентивно деловање инспекције)**

У току инспекцијских надзора у јединицама локалне самоуправе, инспектори су вршили службене саветодавне посете у својству пружања стручне помоћи у поступку доношења и спровођења планских докумената, издавања локацијских услова, потврђивања урбанистичких пројеката, у вршењу поверених послова у области инспекцијског надзора и давања стручних објашњења за предузимање превентивних мера, укључујући да обавештавају субјекта инспекцијског надзора у вези са обавезама из прописа, указују субјекту инспекцијског надзора на могуће забрањене, односно штетне последице његовог понашања, опомене субјекта инспекцијског надзора на потребу отклањања узрока незаконитости које могу настати у будућности, као и да непосредно учествује у вршењу инспекцијског надзора кад је то неопходно .

1. **Ниво усклађености пословања и поступања надзираних субјеката са законом и другим прописом, који се мери помоћу контролних листи**

Све радње инспектора урбанистичко грађевинске инспекције усклађене су са важећим законима. Инспекцијски надзори се изводе на основу контролних листи донешених од стране инспекције за послове грађевинарства. Ативности надзираних субјеката су путем инспекцијских мера и саветоданих посета, усклађивани са законским одредбама, Законом о планирању и изградњи, и Законом о инспекцијском надзору, у циљу смањења и контролисања степена ризика.

1. **Броју откривених и отклоњених или битно умањених насталих штетних последица по закону заштићена добра, права и интересе (корективно деловање инспекције**

Редовним и ванредним инспекцијским надзорима, саветодавним посетама, праћењем стања инспектори су извршили 35 инспекцијских надзора, након чега је поднето 14 приговора за на издате локацијекр услова и 1 предлог за поништење планског документа, сачињено записника 35, сачињено је 772 дописа (налога) у коме се захтева достава података и 45 службених белешки.

1. **Броју утврђеним нерегистрованих субјеката и мерама спроведеним према њима**

Није било нерегистрованих субјеката.

1. **Мерама предузетим ради уједначавања праксе инспекцијског надзора и њиховом дејству**

Уједначена пракса инспекцијског надзора на територији Републике Србије (без Косова и Метохије), и њиховом дејству обављани су по усвојеним плановима рада, редовним издавање налога од стране начелника, редовним састанцима и присуству представника. У области надзора над донетом и важећом планском документацијом, издатим локацијском условима и потврђеним урбанистичким пројектима надзори се изводе према приоритетима, процени степена ризика као и предвиђеним акцијама.

1. **Остварењу плана и ваљаности планирања инспекцијског надзора, нарочито у односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и броју допунских налога за инспекцијски надзор**

Редовни инспекцијски надзори су извршени углавном по усвојеном плану, а на основу представки грађана, ванредни инспекцијки надзори.

1. **Нивоу координације инспекцијског надзора са инспекцијским надзором кога врше друге инспекције**

Инспекцијски надзор урбанистичко грађевинских инспектора заједно са грађевинском инспекцијом вршене су контроле поверених пословима у области грашевинске инспекције у локалним самоуправама.

1. **Материјалним, техничким и кадровским ресурсима које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера**

У вршењу инспекцијског надзора у периоду од 15.09.2017. до 31.12.2017.године републички урбанистичко грађевински инспектори користили су лаптоп рачунаре. Поред компјутерске опреме инспекција је користила 3 службена возила,.

1. **Придржавању рокова прописаних за поступање инспекције**

Придржавање рокова прописаних за поступање инспекције је у складу са Законом о инспекцијском надзору, налогом за инспекцијски надзор, планом инспекцијског надзора и степеном ризика који је одређен контролним листама.

1. **Законитости управних аката донетих у инспекцијском надзору (број другостепених поступака, њихов исход, број покренутих управних спорова и њихоов исход**

У 2017. години, инспектори нису подношене жалбе на решења урбанистичко грађевинске инспекције.

1. **Поступање у решавању притужби на рад инспекције, са исходом тог поступања, уз посебно истицање броја поднетих притужби и области рада на које су се односиле**

У току 2017. године, на поступање инспектора, није било притужби.

1. **Обукама и другим облицима стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања**

Инспектори су похађали више курсева из области примене Закона о општем управном поступку. Присуствовали су на обуци тренинга за тренере ''закон о инспекцијском надзору.

1. **Иницијатива за измене и допуне закона и других прописа**

Инспектори су радили на предлозима о изменама Закона о инспекцијском надзору, допунама Закона о планирању и изградњи.

1. **Мерама и проверама предузетим у циљу потпуности и ажурности података у информационом систему**

Инспектори су у току редовног рада радили измене и ажурирање података локалних самоуправа везане за број представки контроле поверених послова, донета планска документа, издате локацијске услове и потврђене урбанистичке пројекте.

1. **Стању у области извршавања поверених послова инспекцијског надзора**

Инспекцијски надзор над спровођењем одредаба Закона о планирању и изградњи и прописа донетих на основу овог закона врши јединица локалне самоуправе, преко општинских, односно градских грађевинских инспектора.

Путем 5 писарница (Београд, Ниш, Зајечар, Краљево и Ужице) у Одељење дневно пристигне у просеку 35 пријава из директне надлежности и контроле поверених послова. На територији РС ради приближно 400 грађевинских општинских и градских инспектора, које контролише Републичка урбанистичко грађевинска инспекција у контроли поверених послова, што је око 45 Општинских грађ.инспектора на једног републичког. Такође у сектор пристигне путем ел.поште још 30 представки дневно од чега 95 % се односи на поступање грађевинске инспекције при локалним управама.

1. **Исходима поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела инспекција**

Урбанистичко Грађевински инспектори у 2018. години, вршиће инспекцијски надзор над извршењем Закона о планирању и изградњи,као и других прописа и опшрих аката који се односе на обављање послова урбанизма и грађевинарства.

Рад инспектора биће организован према приоритету у раду:

* на предметима по хитном поступку, где су угрожени животи људи, материјална добра. Посебно најважнији аспект рада инспектора представљаће одређивање и предузимање инспекцијских мера на отклањању опасности које могу да изазову недостаци који угрожавају здравље људи и материјална добра;
* на предметима који су условљени роковима и обавезним радом на терену дефинисанм Законом о инспекцијском надзору;
* на предметима који не захтевају теренски рад, а за чије решавање су прописани рокови, у складу са Законом о инспекцијском раду.

 Извештај сачинио

 Мирослав Поповић, диа